વાઇલ્ડ લાઇફ,વાઇન,સાહિત્ય,ઇતિહાસમાંથી સૌથી પંસદીદા વિષય છે-ઇતિહાસ…બધી પ્રજાઓનો ઇતિહાસ મહાન હોતો નથી,એનું કારણ પ્રજાની મહાનતા કરતા ઉદાસિનતાં વધું અસર કરે છે.તવારિખકારોનાં પુસ્તકો વાંચતી વખતે જાણે મને એમ લાગે છે કે હું તત્કાલિનયુગમાં પહોચી ગયો છું.જહોન ગંથર,જદુનાથ સરકાર,બેનરજી આર.ડી.શુકલ રામચંદ્ર,હિસ્ટ્રી ઓફ ઇસ્લામ બાય ઓકસફોર્ડ,અસરફ કે.એમ,મુનશી,ર.વ.દેસાઇ,બક્ષી અને આવા અનેક લોકોના ઈતિહાસ વિષયક પુસ્તકો વાંચ્યાં છે અને હજુ પણ વાંચું છું.પણ જ્યારે રોમન હિસ્ટ્રીનો ઉલ્લેખ આવે ત્યારે શરીરમાં એક રોંમાંચ અનુભવું છું,કારણકે રોમન ઐતહાસિક સ્થાપત્યોને નજરો નજર નિહાળ્યા છે.આ સ્થાપત્યોમાંથી ઇતિહાસ આજે પણ છલકે છે એનું મુખ્ય કારણ એ પણ છે કે યુરોપિયન પ્રજા પોતાનાં ઇતિહાસ પ્રત્યે ઉદાસીન નથી,પોતાની વસ્તુની જેમ ઐતહાસિક મુલ્યોનું રક્ષણ કર્યું છે.